CELEX: 32014D0621(01)
Language: mt
Date: 2014-06-16 00:00:00
Title: Deċiżjoni tal-Kunsill tas-16 ta’ Ġunju 2014 li taħtar nofs il-membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel

21.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 192/2
            
         DEĊIŻJONI TAL-KUNSILL
   tas-16 ta’ Ġunju 2014
   li taħtar nofs il-membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel
   2014/C 192/02
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat- 28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 25(1) tiegħu,
   Wara li kkunsidra l-lista ta’ kandidati ppreżentata lill-Kunsill mill-Kummissjoni Ewropea,
   Wara li kkunsidra l-fehmiet espressi mill-Parlament Ewropew,
   Billi:
   
               (1)
            
            
               Huwa essenzjali li jiġu żgurati l-indipendenza, il-kwalità xjentifika għolja, it-trasparenza u l-effiċjenza tal-Awtorità Ewropea dwar is-Sigurtà fl-Ikel (EFSA). Il-kooperazzjoni mal-Istati Membri hija wkoll indispensabbli.
            
         
               (2)
            
            
               Il-mandat ta’ seba’ membri tal-Bord ta’ Ġestjoni tal-Awtorità jiskadi fit-30 ta’ Ġunju 2014.
            
         
               (3)
            
            
               Il-lista ppreżentata mill-Kummissjoni ġiet eżaminata bil-ħsieb li jinħatru seba’ membri ġodda tal-Bord ta’ Ġestjoni tal-Awtorità abbażi tad-dokumentazzjoni pprovduta mill-Kummissjoni u fid-dawl tal-fehmiet espressi mill-Parlament Ewropew. L-għan huwa li jiġu żgurati l-ogħla standard ta’ kompetenza, firxa wiesgħa ta’ għarfien espert rilevanti, per eżempju fil-ġestjoni u l-amministrazzjoni pubblika, u d-distribuzzjoni ġeografika l-aktar wiesgħa possibbli fi ħdan l-Unjoni.
            
         
               (4)
            
            
               L-Artikolu 25 tar-Regolament (KE) Nru 178/2002, jeħtieġ li erbgħa mill-membri tal-Bord ta’ Ġestjoni tal-Awtorità għandu jkollhom esperjenza f’organizzazzjonijiet li jirrappreżentaw il-konsumaturi u interessi oħra fil-katina alimentari. Il-mandat ta’ tliet membri tal-Bord ta’ Ġestjoni b’tali esperjenza jiskadi fit-30 ta’ Ġunju 2014 u dawk il-membri għandhom għalhekk jiġu sostitwiti,
            
         ADOTTA DIN ID-DEĊIŻJONI:
   Artikolu 1
   Il-persuni li ġejjin huma maħtura bħala membri tal-Bord ta’ Ġestjoni tal-Awtorità Ewropea għas-Sigurtà fl-Ikel għall-perijodu mill-1 ta’ Lulju 2014sat-30 ta’ Ġunju 2018:
   Stella CANNA MICHAELIDOU
   Iñaki EGUILEOR
   Jan MOUSING (2)
   
   Raymond O’ROURKE (3)
   
   András SZÉKÁCS
   Robert Van GORCOM
   Pieter VANTHEMSCHE (4)
   
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fil-Lussemburgu, is-16 ta’ Ġunju 2014.
      
         
            Għall-Kunsill
         
         
            Il-President
         
         G. KARASMANIS
      
   
   
      (1)  ĠU L 31, 1.2.2002, p. 1.
   
      (2)  Esperjenza f’organizzazzjonijiet li jirrappreżentaw interessi oħra fil-katina alimentari.
   
      (3)  Esperjenza f’organizzazzjonijiet li jirrappreżentaw il-konsumaturi.
   
      (4)  Esperjenza f’organizzazzjonijiet li jirrappreżentaw interessi oħra fil-katina alimentari.